Graaviloheen käytetään perinteisesti karkeaa merisuolaa. Jos haluat saada lohen suolautumaan nopeammin voit käyttää hienoa merisuolaa, se sulaa ja imeytyy kalaan nopeammin. Merisuolan puuttuessa olen myös suolannut lohta myllysuolalla ja muilla suolalaaduilla. Vuorisuola sopii graavaukseen hyvin. Vuorisuolaa kutsutaan myös himalajansuolaksi ja ruususuolaksi.